CELEX: 62014TB0678
Language: hu
Date: 2015-09-14 00:00:00
Title: T-678/14. sz. ügy: A Törvényszék 2015. szeptember 14-i végzése – Szlovákia kontra Bizottság („Megsemmisítés iránti kereset — Az Unió saját forrásai — A tagállamok pénzügyi felelőssége — A saját források veszteségének megfelelő összeg Bizottság részére történő kifizetésére vonatkozó kötelezettség — A Bizottság levele — Keresettel meg nem támadható aktus — Elfogadhatatlanság”)

16.11.2015   
            
            
               HU
            
            
               Az Európai Unió Hivatalos Lapja
            
            
               C 381/36
            
         A Törvényszék 2015. szeptember 14-i végzése – Szlovákia kontra Bizottság
   (T-678/14. sz. ügy) (1)
   
   ((„Megsemmisítés iránti kereset - Az Unió saját forrásai - A tagállamok pénzügyi felelőssége - A saját források veszteségének megfelelő összeg Bizottság részére történő kifizetésére vonatkozó kötelezettség - A Bizottság levele - Keresettel meg nem támadható aktus - Elfogadhatatlanság”))
   (2015/C 381/41)
   Az eljárás nyelve: szlovák
   
      Felek
   
   
      Felperes: Szlovák Köztársaság (képviselő: B. Ricziová meghatalmazott)
   
      Alperes: Európai Bizottság (képviselők: L. Grønfeldt, A. Tokár és M. Wasmeier meghatalmazott)
   
      Az ügy tárgya
   
   A Bizottság Költségvetési Főigazgatóságának a 2014. július 15–i BUDG/B/03MV D (2014) 2351197. sz. levélben foglalt azon állítólagos határozatának a megsemmisítése iránti kérelem, amellyel a Bizottság a Szlovák Köztársaságot kötelezte, hogy bocsásson a rendelkezésére a hagyományos saját források veszteségének megfelelő bruttó 1 6 02  457,33 euró összeget (amelyből beszedési költségek címén levonandó 25 %), legkésőbb az említett levél elküldését követő második hónap tizenkilencedik napját követő első munkanapon.
   
      A végzés rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Németországi Szövetségi Köztársaság és Románia beavatkozási kérelméről nem szükséges határozni.
            
         
               3)
            
            
               A Törvényszék a Szlovák Köztársaságot kötelezi saját költségei, valamint az Európai Bizottság részéről felmerült költségek viselésére.
            
         
               4)
            
            
               A Szlovák Köztársaság, a Bizottság. a Németországi Szövetségi Köztársaság és Románia maguk viselik a beavatkozási kérelmekkel összefüggésben felmerült saját költségeiket.
            
         
      (1)  HL C 448., 2014.12.15.